Διαμείναμε με την σύντροφο μου στο συγκεκριμένο διαμέρισμα για μία εβδομάδα. Δυστυχώς κατά την πρώτη νύχτα της παραμονής μας ανακαλύψαμε ότι το κρεβάτι ήταν σπασμένο και στηριζόταν σε ένα μεταλλικό σκεύος κουζίνας. Ενημερώσαμε άμεσα την οικοδέσποινα του διαμερίσματος, αλλά δεν λάβαμε κάποια απάντηση, και επικοινωνήσαμε με την φίλη της οικοδέσποινας το επόμενο πρωί όπου προχώρησε σε αλλαγή του κρεβατιού το μεσημέρι της ίδιας μέρας. Αυτό που μας ενόχλησε ήταν ότι γνώριζαν για το ελαττωματικό κρεβάτι πριν την άφιξη μας στο διαμέρισμα, και δεν λάβαμε καμία ενημέρωση σχετικά με αυτό. Επίσης η σύνδεση του ίντερνετ στο διαμέρισμα είναι απογοητευτικά αργή με συνεχόμενες διακοπές. Η πολυκατοικία στην οποία βρίσκεται το διαμέρισμα είναι παλιά και σε άσχημη κατάσταση και υπάρχει έντονη δυσωδία. Δεν υπάρχουν φώτα στους διαδρόμους και η εξώπορτα της πολυκατοικίας μένει ανοιχτή από τους άλλους ενοίκους και κατά τις νυχτερινές ώρες είναι αρκετά επικίνδυνα στη συγκεκριμένη περιοχή. Όσο για την καθαριότητα του διαμερίσματος ήταν σε ικανοποιητικό επίπεδο, πέρα του γεγονότος ότι βρήκαμε στο φούρνο, χρησιμοποιημένο ταψί από τους προηγούμενους ενοίκους. Η ντουλάπα που παρείχε το διαμέρισμα είναι αρκετά μικρή και δεν επαρκεί για 2 άτομα, καθώς είναι κλειδωμένη η άλλη μισή από την οικοδέσποινα. Τελικώς πρέπει να αναφερθεί ότι η επικοινωνία μας γινόταν αποκλειστικά μόνο με την φίλη της οικοδέσποινας και όχι με την ίδια την οικοδέσποινα όπως θα έπρεπε να είναι. Για όλους τους παραπάνω λόγους δεν θα το πρότεινα προς ενοικίαση.